** Základná škola s materskou školou Hladovka**

**027 13 Hladovka 238**

|  |  |
| --- | --- |
| **Interný predpis**  **Smernica o štúdiu žiakov školy v zahraničí**  Osobitný spôsob plnenia PŠD v zahraničí | **č. 12/2019-RŠ** |

|  |  |  |  |  |
| --- | --- | --- | --- | --- |
| *Prerokované na  pedagogickej rade* | | | **28.08.2019** | |
|  | *dňa* | *funkcia* | *meno* | *podpis* |
| *Vypracoval* | **26.08.2019** | *zástupca RŠ* | **Mgr. Jana Vlčáková** |  |
| *Schválil* | **28.08.2019** | *riaditeľ školy* | **PhDr. Gabriela Pajdučáková** |  |
| *Cieľová skupina* | | | pedagogickí a odborní zamestnanci školy | |
| *Účinnosť od* | | | **02.09.2019** | |
| *Za dodržiavanie zodpovedá* | | | zástupca riaditeľa školy | |

V Hladovke, 28.08.2019 riaditeľ školy

**Obsah**

|  |  |
| --- | --- |
| **Článok** | **Názov článku** |
| Článok 1 | Základné ustanovenia |
| Článok 2 | Rozsah platnosti |
| Článok 3 | Všeobecná časť |
| Článok 4 | Podmienky povolenia štúdia v zahraničí |
| Článok 5 | Žiadosť o povolenie osobitného spôsobu školskej dochádzky |
| Článok 6 | Povinnosti žiaka a zákonného zástupcu |
| Článok 7 | Komisionálna skúška |
| Článok 8 | Doplňujúce ustanovenia |
| Článok 9 | Záverečné ustanovenia |
| Príloha 1 | Žiadosť o povolenie |
| Príloha 2 | Postupy pre zákonných zástupcov |

**Článok 1**

**Základné ustanovenia**

Riaditeľ ZŠ s MŠ Hladovka vydáva túto smernicu v súlade so zákonom č. 245/2008 Z. z. o výchove a vzdelávaní a o zmene a doplnení niektorých zákonov (ďalej len školský zákon) v zmysle § 23 písmena b) a e) o formách osobitného spôsobu plnenia školskej dochádzky a vzdelávania v základných a stredných školách mimo územia SR a individuálneho vzdelávania v zahraničí pre žiakov základnej školy, ako aj v súlade s § 57 tohto zákona o komisionálnej skúške.

**Článok 2**

**Rozsah platnosti**

Touto smernicou sa riadi organizácia osobitého plnenia PŠD:

1. žiakov vzdelávaných **v školách mimo územia SR**,
2. žiakov základnej školy vzdelávaných **formou individuálneho vzdelávania v zahraničí**.

**Článok 3**

**Všeobecná časť**

1. Deti občanov SR s trvalým pobytom na Slovensku môžu plniť PŠD osobitým spôsobom v zahraničí.
2. V prípade záujmu môže zákonný zástupca maloletého žiaka požiadať riaditeľa školy, do ktorej bolo dieťa prijaté na plnenie PŠD, o povolenie plniť PŠD svojho dieťaťa osobitým spôsobom v zahraničí.
3. Medzi formy **osobitného spôsobu plnenia školskej dochádzky v zahraničí v zmysle školského zákona patrí:**

* vzdelávanie **v školách mimo územia SR**  (§ 23 písm. b),
* **individuálne vzdelávania v zahraničí** pre žiakov základnej školy (§ 23 písm. e).

**Článok 4**

**Podmienky povolenia štúdia v zahraničí**

O povolení vzdelávania podľa § 23 písmená b) a e ) školského zákona rozhoduje riaditeľ školy, do ktorej je žiak prijatý, na základe písomnej žiadosti zákonného zástupcu.

**Článok 5**

**Žiadosť o povolenie osobitného spôsobu školskej dochádzky**

V žiadosti o povolenie osobitného spôsobu školskej dochádzky v zahraničí žiadateľ uvedie:

* 1. meno, priezvisko a bydlisko žiaka,
  2. rodné číslo žiaka,
  3. adresu bydliska žiaka v zahraničí,
  4. názov a adresu školy, ktorú bude žiak v zahraničí navštevovať, ak je vopred známa, alebo názov a adresu školy zriadenej iným štátom na území na SR, ktorú bude žiak navštevovať.

**Článok 6**

**Povinnosti zákonného zástupcu neplnoletého žiaka**

1. Zákonný zástupca požiada riaditeľa školy o povolenie plniť PŠD v zahraničí v zmysle článku 5 tejto smernice.
2. Zákonný zástupca žiaka do 30 dní po príchode do krajiny pobytu predloží riaditeľovi ZŠ s MŠ Hladovka doklad s uvedením názvu a adresy školy, ktorý potvrdzuje, že žiak navštevuje príslušnú školu.
3. Žiakom navštevovaná škola v zahraničí musí byť obdobného typu ako kmeňová škola žiaka.
4. Zákonný zástupca žiaka predloží doklad o návšteve školy v zahraničí vždy k 15. septembru príslušného školského roka, ak žiak pokračuje v plnení PŠD mimo územia SR. Doklad pošle zákonný zástupca:

* poštovou zásielkou
* alebo elektronickou formou (e-mailom alebo faxom).

1. Kmeňová škola poskytuje žiakovi na základe žiadosti zákonného zástupcu učebnice a učebné texty.
2. Po absolvovaní štúdia v zahraničí zákonný zástupca žiaka:
3. **predloží**riaditeľovi školy overenú fotokópiu vysvedčenia najneskôr do 31. augusta

príslušného školského roka, v ktorom ukončil štúdium v zahraničnej škole,

1. **požiada** riaditeľa kmeňovej školy o vykonanie komisionálnej skúšky v zmysle ods. 5 § 25 školského zákona. V žiadosti **uvedie ročníky**, za ktoré sa majú komisionálne skúšky vykonať.

***Poznámka:***

*Riaditeľ školy odporúča zákonným zástupcom neplnoletého žiaka vo vlastnom záujme požiadať stredisko na uznávanie dokladov o vzdelaní MŠVVaŠ SR o prevod klasifikačných stupňov zo štúdia v zahraničí do slovenskej klasifikácie (ekvivalenciu) a doklad predložiť riaditeľovi školy.*

1. Žiaci, ktorí vykonávajú osobitný spôsob školskej dochádzky formou individuálneho vzdelávania v zahraničí, vykonajú skúšku zo všetkých povinných vyučovacích predmetov učebného plánu príslušného ročníka ZŠ s MŠ Hladovka, okrem predmetov s prevahou výchovného zamerania za každý príslušný rok.
2. Žiak môže zo závažných dôvodov, najmä sťaženej dostupnosti ku kmeňovej škole, vykonať skúšku aj v inej škole v SR, a to po dohode zákonného zástupcu žiaka s riaditeľom ZŠ s MŠ Hladovka a riaditeľom školy, v ktorej sa má skúška vykonať.
3. Termín, obsah a rozsah komisionálnych skúšok určí riaditeľ školy najneskôr 15 dní pred ich konaním.
4. Na základe výsledkov komisionálnych skúšok vydá škola žiakovi vysvedčenie.
5. Žiak, ktorý nepožiadal o vykonanie komisionálnych skúšok, vykoná komisionálne skúšky po ukončení osobitného spôsobu plnenia školskej dochádzky v zahraničí.
6. Podľa výsledkov komisionálnych skúšok riaditeľ ZŠ s MŠ Hladovka zaradí žiaka do príslušného ročníka.

**Článok 7**

**Komisionálna skúška**

1. Pri plnení osobitného spôsobu školskej dochádzky v zahraničí sa žiak klasifikuje podľa výsledkov komisionálnej skúšky.
2. O možnosti vykonať komisionálnu skúšku rozhoduje riaditeľ školy.
3. Termín skúšky dohodne s riaditeľom školy zákonný zástupca maloletého žiaka po návrate žiaka zo zahraničia.
4. Riaditeľ školy môže povoliť prítomnosť zákonného zástupcu žiaka na jeho komisionálnom preskúšaní.
5. Komisia pre komisionálne skúšky má najmenej troch členov. Komisia sa skladá
6. z predsedu, ktorým je spravidla riaditeľ školy alebo ním poverený učiteľ,
7. skúšajúceho učiteľa, ktorým je spravidla učiteľ vyučujúci žiaka príslušný predmet a
8. prísediaceho, ktorý spĺňa kvalifikačné predpoklady pre príslušný alebo príbuzný vyučovaní predmet.
9. Výsledok komisionálnej skúšky vyhlási predseda komisie verejne v deň konania skúšky. Výsledok každej komisionálnej skúšky je pre klasifikáciu žiaka konečný.

**Článok 8**

**Doplňujúce ustanovenie**

V prípade nedodržania stanoveného termínu u žiakov s povinnou školskou dochádzkou do 16 rokov je škola povinná ohlásiť zanedbanie PŠD príslušným orgánom.

**Článok 9**

**Záverečné ustanovenie**

1. Táto smernica stráca platnosť v prípade legislatívnych zmien a vypracovaním nového vnútorného predpisu riaditeľom školy.
2. Táto interná smernica nadobúda účinnosť v plnom rozsahu 02.09.2019.

**3. Potvrdenie o oboznámení sa so smernicou**

**So smernicou boli oboznámení :**

|  |  |  |  |
| --- | --- | --- | --- |
| **Identifikačné označenie dokumentácie:**  **12/2019-RŠ** | | **Potvrdenie o oboznámení sa so smernicou** | vydanie: **1** |
| počet strán: **13** |
| výtlačok: 1 |
| **SMERNICA ZÁKLADNEJ ŠKOLY S MATERSKOU ŠKOLOU HLADOVKA** | | | |
| **Názov dokumentácie:** | **Smernica o štúdiu žiakov základnej školy v zahraničí**  Osobitný spôsob plnenia PŠD v zahraničí | | |

|  |  |  |  |  |  |
| --- | --- | --- | --- | --- | --- |
| **P. č.** | **Titl.** | **meno**  **Podpis zamestnanca** | **priezvisko** | **Dátum** | **podpis** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**Prílohy:**

1. Manuál pre rodičov
2. Žiadosť o povolenie osobitného spôsobu PŠD v zahraničí
3. Žiadosť o vykonanie KS
4. Protokol o vykonaní KS *(súčasť ŠIS Asc Agenda školy)*
5. Rozhodnutie riaditeľa školy o povolení vykonať komisionálnu skúšku *(súčasť ŠIS Asc Agenda školy)*
6. Menovanie skúšobnej komisie *(súčasť ŠIS Asc Agenda školy)*
7. Rozhodnutie RŠ o plnení PŠD v zahraničí *(súčasť ŠIS Asc Agenda školy)*
8. Rozhodnutie RŠ o plnení PŠD v zahraničí individuálnym spôsobom *(súčasť ŠIS Asc Agenda školy)*

Príloha č. 1

**Postupy pre zákonného zástupcu**

**ŽIAK V ZAHRANIČÍ**

**Štúdium v zahraničí**

V prípade, že zákonný zástupca maloletého žiaka požiada kmeňovú školu o povolenie plniť PŠD v zahraničí, má podľa zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov v zmysle tohto zákona určité povinnosti.

**§ 23 školského zákona** definuje aj tieto formy osobitného spôsobu plnenia školskej dochádzky v zahraničí:

písmeno **b) § 23** = vzdelávanie v školách mimo územia SR,

písmeno **e) § 23** = individuálne vzdelávanie v zahraničí pre žiakov základnej školy.

**Postup, povinné doklady a iné náležitosti pre zákonných zástupcov žiaka**

1. Zákonný zástupca **do 30 dní** po príchode do krajiny pobytu **predloží riaditeľovi** kmeňovej školy **doklad s uvedením názvu a adresy školy**, ktorý potvrdzuje, že žiak navštevuje príslušnú školu.
2. Zákonný zástupca žiaka predloží **doklad s uvedením názvu a adresy školy** **vždy**

**k 15. septembru** príslušného školského roka, ak žiak pokračuje vo vzdelávaní podľa § 23 písm. b) školského zákona, teda v plnení PŠD mimo územia SR.

**Táto povinnosť sa nevzťahuje na vzdelávanie** podľa § 23 písm. e) školského zákona **(individuálne vzdelávanie v zahraničí).**

1. Zákonný zástupca neplnoletého žiaka **je povinný písomne požiadať riaditeľa** kmeňovej školy **o povolenie** osobitného spôsobu plnenia PŠD mimo územia SR. **V žiadosti uvádza:**

* meno a priezvisko žiaka,
* bydlisko žiaka,
* rodné číslo žiaka,
* adresu,
* adresu bydliska v zahraničí,
* názov a adresu školy, ktorú bude žiak v zahraničí navštevovať, ak je vopred známa, ak nie, najneskôr do 30 dní predloží doklad.

**Potvrdenie o návšteve školy by malo obsahovať aj zoznam vyučovacích predmetov, ktoré sa žiak v danej škole učí.**

1. V žiadosti požiada zákonný zástupca o vydanie učebníc a učebných textov, ktoré mu je kmeňová škola povinná poskytnúť.
2. Na základe tejto žiadosti vydáva škola rozhodnutie o povolení plniť PŠD mimo územia SR, resp. povolenie vzdelávať formou individuálneho vzdelávania žiaka základnej školy.
3. Po absolvovaní hodnotiaceho obdobia zákonný zástupca doručí do kmeňovej školy v SR vysvedčenie za 1. a 2. polrok.
4. **Toto vysvedčenie musí byť úradne preložené do slovenského jazyka** (okrem vysvedčenia z Českej republiky).
5. Zákonný zástupca žiaka plniaceho PŠD mimo územia SR v zahraničnej škole písomne požiada riaditeľa kmeňovej školy o povolenie vykonať komisionálne skúšky. **V žiadosti** **uvedie ročníky, za ktoré sa majú skúšky vykonať,** a prerokuje termín komisionálnej skúšky s riaditeľom kmeňovej školy.

***Poznámka:***

*Riaditeľstvo školy odporúča* ***požiadať o preskúšanie******za každý školský rok****, najviac však za všetky ročníky po ukončení štvrtého ročníka základnej školy a deviateho ročníka základnej školy. Nie je to však zákonná povinnosť.*

1. Žiak **môže** zo závažných dôvodov, najmä sťaženej dostupnosti ku kmeňovej škole, **vykonať skúšku aj v inej škole** v SR , a to po dohode zákonného zástupcu žiaka s riaditeľom školy, v ktorej sa má skúška vykonať.
2. Následne riaditeľ školy

* **určí** 
  1. vyučovacie predmety,
  2. termín,
  3. obsah,
  4. rozsah

komisionálnych skúšok **najneskôr 15 dní pred ich konaním** formou rozhodnutia;

* **vydá rozhodnutie o povolení vykonať komisionálnu skúšku** a určí predmety, z ktorých je žiak povinný skúšku vykonať,
* písomne vymenuje komisie pre jednotlivé predmety, z ktorých bude žiak preskúšaný.

***Poznámka:***

* *Žiak, ktorý plní PŠD osobitným spôsobom* ***v škole mimo územia SR****, vykonáva komisionálne skúšky z predmetov, ktoré sa v tejto škole nevyučovali (spravidla SJL, VLA, GEO pre 8. ročník = geografia, DEJ a pod.).*
* *Žiaci, ktorí vykonávajú osobitný spôsob školskej dochádzky* ***formou individuálneho vzdelávania v zahraničí****, vykonajú skúšku* ***zo všetkých povinných vyučovacích predmetov*** *učebného plánu príslušného ročníka kmeňovej školy, okrem predmetov s prevahou výchovného zamerania za každý príslušný školský rok, najviac však za všetky ročníky po ukončení štvrtého ročníka základnej školy a deviateho ročníka základnej školy.*

1. Predsedovia jednotlivých komisií po vykonaní komisionálnych skúšok písomne vyhotovia **protokoly o vykonaní komisionálnej skúšky**.
2. Žiakovi, ktorý **úspešne** vykonal komisionálne skúšky, škola vydá vysvedčenie.
3. Riaditeľ školy zaradí žiaka po ukončení osobitného spôsobu školskej dochádzky do príslušného ročníka podľa výsledkov komisionálnej skúšky a podľa výsledkov žiaka dosiahnutých v predchádzajúcom vzdelávaní.

***Poznámka:***

*V doložke sa uvádza****: „ Žiak je na tomto vysvedčení hodnotený z predmetov, z ktorých nebol hodnotený na vysvedčení vydanom v školskom roku... školou... za... ročník.“*** *(v zmysle metodického pokynu č. 22/2011, čl. 4/15)*

* Výsledok komisionálnej skúšky sa zaznamenáva do triedneho výkazu alebo katalógového

listu žiaka.

**Príloha č. 2**

**Žiadosť o povolenie osobitného spôsobu školskej dochádzky v zahraničí**

*(Priezvisko, meno, adresa zákonného zástupcu)*

• •

ZŠ s MŠ Hladovka

Hladovka

027 13 Hladovka

• •

Vec:

**Žiadosť o povolenie plniť povinnú školskú dochádzku osobitým spôsobom**

Žiadam Vás o povolenie plniť PŠD:

1. mimo územia SR\*,
2. formou individuálneho vzdelávania v zahraničí\*

pre môjho syna/moju dcéru\*:

meno a priezvisko ..................................................................... žiaka/žiačky................... triedy

narodený/-á dňa .......................................... rod. číslo .............................................................. v ............................................................................

na obdobie od .......................................... do .........................................

Trvalé (*poprípade aj prechodné*) bydlisko\*\*..............................................................................

......................................................................................................................................................

Cieľová krajina a adresa pobytu v zahraničí:.....................................................................

............................................................................................................................................

Adresa, kam sa majú zasielať písomnosti: ......................................................................................................

....................................................................................................

Názov a adresa školy v zahraničí : ...............................................................................................

.....................................................................................................................................................

Fungujúci kontakt na zákonného zástupcu

e-mail: ...............................................................................................

mobil: ...............................................................................................

**Odôvodnenie:**

...................................................................................................................................................... .....................................................................................................................................................

Súčasne žiadam o poskytnutie učebníc a ďalších učebných textov pre ... ročník na výučbu predmetov:

* slovenský jazyk a literatúra (jazyk aj literatúra)*\**,
* dejepis*\**,
* geografia*\**,
* iné .......................................................................

*\* nehodiace sa prečiarknite*

*\*\* v prípade prechodného pobytu uveďte aj ten*

**Prílohy:**

* ................................................................................................................................................
* ................................................................................................................................................

V ............................................. dňa ...................... .......................................................... *meno a podpis zákonného zástupcu*

**Upozornenie pre zákonného zástupcu žiaka**

* Povinnosť nahlásenia
* adresy školy v zahraničí,
* kontakt na zákonného zástupcu v zahraničí (telefónne číslo, e-mail).
* Písomne požiadať o vykonanie komisionálnych skúšok.

→ V žiadosti uviesť, či komisionálne skúšky bude robiť žiak:

* každý školský rok,
* po skončení 1. stupňa,
* alebo skončení 2. stupňa ZŠ.
* Pri vykonaní komisionálnych skúšok predložiť preložené a overené vysvedčenie zo zahraničia.